**ANTIKORRUPCIÓS NYILATKOZAT**

Az Innovációs és Technológiai Minisztérium által,

az 50/2013. (II. 25.) Korm. rendelet alapján alkalmazott korrupció ellenes nyilatkozat

Az Innovációs és Technológiai Minisztérium Szerződő Partnere nem követhet el, nem engedélyezhet olyan cselekményt, illetve harmadik személyt nem jogosíthat fel olyan cselekményre, amely a Szerződő Felek részéről a mindenkor hatályos, a közélet tisztáságára vonatkozó jogszabályok, korrupció ellenes előírások megsértését eredményezi. Jelen kötelezettség különösképpen a kormányzati szervek kormánytisztviselői, megbízottai, valamint közeli hozzátartozóik, illetve ezen személyek szoros baráti köréhez tartozók számára eszközölt jogellenes kifizetésekre vonatkozik.

Az Innovációs és Technológiai Minisztérium Szerződő Partnere nem fogadhat el és nem ajánlhat fel, nem adhat, (illetve erre vonatkozóan nem állapodhat meg) bármely, az Innovációs és Technológiai Minisztérium, vagy annak intézménye megbízásából eljáró kormánytisztviselőnek, munkavállalónak, képviselőnek, illetve bármely az Innovációs és Technológiai Minisztérium megbízásából eljáró harmadik személynek ajándékot, illetve pénzbeli vagy nem pénzbeli juttatást. Ugyanez vonatkozik arra az esetre is, ha az érintett személy jelen megállapodással kapcsolatosan tárgyalások folytatására, szerződéskötésre, illetve teljesítésre hivatalosan nincs felhatalmazva, arra nem jogosult.

A Szerződő Partner köteles azonnal értesíteni a vele szerződéses kapcsolatban álló Innovációs és Technológiai Minisztériumot, amennyiben a jelen megállapodással kapcsolatosan folytatott tárgyalások során, a szerződés megkötésére, illetve a szerződésben foglaltak teljesítésre vonatkozóan a korrupció bármely formájáról vagy annak kísérletéről tudomást szerez, illetve amennyiben a korrupció gyanúja felmerül.

Kelt: „ ”

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  NÉV ügyvezető  CÉGNÉV |